CELEX: C2004/314/55
Language: hu
Date: 2004-12-18 00:00:00
Title: T-397/04. sz. ügy: A MobilCom Aktiengesellschaft által az Európai Közösségek Bizottsága ellen 2004. október 6-án benyújtott kereset

18.12.2004   
            
            
               HU
            
            
               Az Európai Unió Hivatalos Lapja
            
            
               C 314/23
            
         A MobilCom Aktiengesellschaft által az Európai Közösségek Bizottsága ellen 2004. október 6-án benyújtott kereset
   (T-397/04. sz. ügy)
   (2004/C 314/55)
   Az eljárás nyelve: német
   A MobilCom Aktiengesellschaft, székhely: Büdelsdorf (Németország), képviseli: K. Jacobsen, U. Wellmann és T. Sharpe ügyvédek, 2004. október 6-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az Európai Közösségek Bizottsága 2004. július 14-i, C5/03 számú (ExN 239/03) határozatát;
            
         
               —
            
            
               vagy semmisítse meg az Európai Közösségek Bizottsága 2004. július 14-i, C5/03 számú (ExN 239/03) határozatának 1. cikkét az utolsó félmondat tekintetében, amely szerint: „… amennyiben Németország a jelen határozat 2. cikkében meghatározott feltételnek eleget tesz”, valamint a fent nevezett határozat 2. és 3. cikkeit teljes egészében.
            
         Jogalapok és fontosabb érvek:
   A támadott határozat egy, a felperesek részére Németország által nyújtott állami támogatást összeegyeztethetőnek nyilvánított a Közös Piaccal, amennyiben Németország határozat 2. cikkében meghatározott feltételnek eleget tesz. E feltétel szerint a felperest arra kötelezték, hogy az úgynevezett „online terjesztési csatornáját” hét hónapra zárja be.
   A felperes elsősorban azt állítja, hogy a Bizottság az ügyben nem illetékes. Mivel a felperes mobiltelefonok előfizetői szerződéseinek közvetítésére vonatkozó gazdasági tevékenysége kizárólag Németországra korlátozódik, az állami támogatás nyújtása nem befolyásolja az államok közötti kereskedelmet.
   A továbbiakban a felperes előadja, a Bizottságnak ilyen jellegű feltétel szabására nincs megfelelő jogalapja, minek okán az EK-szerződés vagy egy, a végrehajtása során alkalmazandó jogszabály megsértésével állunk szemben.
   A felperes felfogása szerint a felperessel közölt kötelezettség önkényes, mivel nincs kielégítő indoka. E tekintetben a felperes a mérlegelés hibáját, illetve a mérlegelés hiányát kifogásolja. A Bizottság továbbá nem fejtette ki világosan, hogy a megtámadott határozat szükséges, megfelelő és egyúttal a legenyhébb eszköz, és ezáltal megsértette az arányosság elvét.